אסטריקס

אַסטֶריקס (בצרפתית: Astérix) היא סדרת ספרי קומיקס הצרפתית הפופולרית ביותר בכל הזמנים.

הסדרה נכתבה במקור על ידי הסופר היהודי-צרפתי רנה גוסיני ואוירה במקור על ידי אלבר אודרזו. סדרת הקומיקס פורסמה במקור בשנת 1959 ועם השנים היא הפכה לאחת מסדרות הקומיקס האירופאיות הפופולריות ביותר בעולם, כאשר לאורך השנים נמכרו בעולם מעל ל-325 מיליון עותקים של ספרי אסטריקס אשר תורגמו ל-107 שפות, כולל לעברית, לטינית ויוונית עתיקה.

עלילות הספרים השונים בסדרה, אשר מתרחשת במאה ה-1 לפנה"ס, מתמקדים בהרפתקאותיהם של הלוחם הגאלי אסטריקס וחברו הענק הילדותי וחמום-המוח אובליקס אשר גרים בכפר הגאלי הקטן אשר מצליח להחזיק מעמד נגד הכיבוש הרומאי בזכות שיקוי פלא המעניק לתושבי הכפר כוח על-אנושי. בנוסף לקרבותיהם עם הפולשים הרומאים לאורך הסדרה אסטריקס ואובליקס יוצאים להרפתקאות שונות ברחבי אירופה ובאזורים נוספים בעולם ופוגשים בין היתר אישים היסטוריים בולטים.

סדרת ספרי אסטריקס
מס'שם הספרשנת הוצאהשם הספר בשפת המקורמחברמאיירעלילה1אסטריקס הגאלי1961Astérix le Gauloisרנה גוסיניאלבר אודרזוהרומאים מנסים לחשוף את סוד כוחות העל של תושבי הכפר הגאלי על ידי לכידתו של כוהן-העץ החכם של הכפר, אשפיקס. אסטריקס מצליח להציל אותו באמצעות שיקוי הפלא.2מגל הזהב 1962La serpe d'orאסטריקס ואובליקס מבקרים ביישוב המבוצר הגאלי לוטטיה (פריז של ימינו) על מנת לרכוש מגל זהב חדש לאשפיקס.3אסטריקס בארץ הגותים 1963Astérix et les Gothsאשפיקס נחטף על ידי הגותים במהלך כינוס כוהני העץ השנתי. הגותים מעוניינים להיעזר בו על מנת להכין את שיקוי הפלא שיסייע להם לכבוש את גאליה ורומא. אסטריקס ואובליקס מצליחים בהמשך להציל את אשפיקס.4אסטריקס הגלדיאטור1964Astérix gladiateurכאשר לגיונר רומי חוטף את פייטן הכפר חמשיריקס אסטריקס ואובליקס יוצאים לרומא על מנת להציל אותו.5המסע מסביב לגאליה 1965Le Tour de Gaule d'Astérixהרומאים מונעים מתושבי הכפר הגאלי לקיים את המשתה המסורתי שלהם. בעקבות כך אסטריקס ואובליקס יוצאים למסע ברחבי גאליה במטרה לאסוף את כל המרכיבים הנחוצים למשתה בכדי להבטיח שהמשתה יתקיים כמתוכנן.6אסטריקס וקלאופטרה1965Astérix et Cleopatre אסטריקס, אובליקס ואשפיקס יוצאים לסייע לאדריכל המצרי סרגליס לבנות ארמון על מנת שקלאופטרה תנצח בהתערבות את יוליוס קיסר.7קרב המנהיגים 1966Le combat des chefsלאחר שמנהיג של כפר יריב מזמין את מנהיג הכפר לוחמאמיקס לדו-קרב הוא נאלץ להתכונן היטב לקרב בעזרתם של אסטריקס ואובליקס.8אסטריקס בבריטניה1966Astérix chez les Bretons אסטריקס ואובליקס יוצאים להעביר חבית של שיקוי פלא לאסטרקס, דודנו של אסטריקס, על מנת לסייע לקלטים בבריטניה לעמוד מול חילותיו של יוליוס קיסר.9אסטריקס והנורמנים 1967Astérix et le Normandsאחיינו המתבגר של לוחמאמיקס מלוטטיה מגיע לביקור בכפר הגאלי ונחטף על ידי הנורמנים חסרי הפחד אשר מעוניינים ללמוד ממנו מהו פחד. אסטריקס ואובליקס צריכים בעקבות כך להציל אותו.10אסטריקס הלגיונר 1967Astérix Legionnaireלאחר שחברם של אסטריקס ואובליקס מגויס לצבא הרומי ונשלח לצפון אפריקה, השניים מתגייסים גם הם לצבא הרומי והופכים ללגיונרים, במטרה להחזירו.11מגינו של המנהיג 1968Le bouclier arverneאסטריקס ואובליקס יוצאים למסע ברחבי גאליה בחיפוש אחר מגן מפורסם.12אסטריקס באולימפיאדה1968Astérix aux jeux olympiquesאסטריקס, אובליקס ותושבים נוספים מהכפר הגאלי משתתפים במשחקים האולימפיים.13אסטריקס והקלחת1969Astérix et le chaudronמנהיג שבט גאלי אחר מבקר בכפר הגאלי ומפקיד בידי אסטריקס את קלחת מטבעות הזהב שלו. אסטריקס מוגלה מהכפר לאחר שקלחת המטבעות נעלמת והוא יורשה לחזור רק לאחר שיצליח להשיב את קלחת המטבעות.14אסטריקס בהיספניה 1969Astérix en Hispanieלאחר כשהרומאים חוטפים את הילד האיברי פפה, בנו של מנהיג איברי שהתנגד לכובשים הרומאים, אסטריקס ואובליקס מחליטים להחזיר את פפה למולדתו.15אסטריקס והסכסכן מרומא1970La zizanie יוליוס קיסר שולח סכסכן אשר מומחה בריב ומדון על מנת לפורר את אחדות הכפר הגאלי ולגרום לנפילתו. אסטריקס, אובליקס ואשפיקס מצליחים לסכל את המזימה.16אסטריקס בארץ ההלווטים 1970Astérix chex les Helvêtesאסטריקס ואובליקס נוסעים לארץ ההלווטים (שווייץ של ימינו) במטרה למצוא פרח נדיר שנחוץ לצורך הריפוי של גזבר רומי שהורעל.17אסטריקס באחוזת האלים1971Le domaine des dieux יוליוס קיסר מחליט לבנות עיר רומאית על שטח היער הגדול שמקיף את הכפר הגאלי, על מנת לתרבת את הגאלים ולגרום להם להיטמע באימפריה הרומית. אסטריקס מסכל את המזימה בתחבולות בעזרתם של אובליקס, אשפיקס וחמשיריקס.18זר הדפנה של קיסר 1972Les lauriers de Césarאסטריקס ואובליקס נשלחים לרומא על מנת להשיג את זר הדפנה של יוליוס קיסר.19מגיד העתידות 1972Le devinמגיד עתידות שרלטן מבקר בכפר הגאלי, טוען בפני תושבי הכפר שהוא מסוגל לחזות את העתיד, ומצליח לזרוע פחד וחרדה בקרב תושבי הכפר. אסטריקס ואובליקס מצליחים לבסוף לחשוף את ההונאה ולהחזיר את הסדר לכפר.20אסטריקס בקורסיקה 1973Astérix en Corseאסטריקס ואובליקס מבקרים באי קורסיקה שם הם מסייעים לקורסיקאים להביס את הפולשים הרומאים.21המתנה של קיסר 1974Le cadeau de Césarחייל רומי מוענק בטעות לכפר הגאלי על ידי יוליוס קיסר כ"מתנה". הדבר מוביל לסדרה של אי הבנות.22אסטריקס מגלה את אמריקה1975La grande traverséeאסטריקס ואובליקס יוצאים לדוג אך לאחר שפורצת סערה גדולה הם מגיעים בטעות לאמריקה הצפונית.23אובליקס וחבורתו1976Obelix et compagnieיוליס קיסר מנסה להביס את הכפר הגאלי באמצעות כלכלן רומי אשר משכנע את תושבי הכפר הגאלי לייצר מנהירים למטרות רווח. על אף שהכפר מושפע בתחילה לרעה מאורח חיים קפיטליסטי כאוטי, לבסוף תושבי הכפר מחליטים לחדול מלייצר מנהירים ולחזור לאורך חייהם המסורתי.24אסטריקס בבלגיה1977Astérix chez les Belgesלאחר שיוליוס קיסר מצהיר שהבלגים הם העם החזק והאמיץ ביותר שנלחם ברומאים אי פעם, מנהיג הכפר הגאלי לוחמאמיקס, אשר סבור שתושבי הכפר שלו הם הלוחמים האמיצים והחזקים ביותר, מחליט לנסוע לבלגיה כדי להוכיח את טענתו. הגאלים מתחרים בתחילה בבלגים אך בהמשך הם מחליטים לאחד כוחות על מנת להביס את כוחותיו של יוליוס קיסר.25הפיצול הגדול 1980Le grand Fosséאלבר אודרזוסכסוך בין מנהיגי הכפר מוביל לניסיון של הרומאים לכבוש את הכפר. אסטריקס, אובליקס ואשפיקס מצליחים לבסוף לסכל את המזימה.26אסטריקס וירושלים של זהב שחור1981L'Odyssée d'Astérixאסטריקס ואובליקס מבקרים במזרח התיכון במטרה להשיג שמן סלעים אשר נחוץ להכנת שיקוי הפלא.27בנו של אסטריקס 1983Le Fils d'Astérixאסטריקס ואובליקס מנסים לאתר את ההורים של תינוק שננטש בכפר הגאלי ובהמשך מגלים שהתינוק הוא למעשה בנם של יוליוס קיסר וקלאופטרה, אשר הובא על הכפר הגאלי משום שבנו המאומץ של יוליוס קיסר מעוניין להתנקש בחייו.28אסטריקס ומרבד הקסמים1987Astérix chez Rahàzadeאסטריקס ואובליקס נוסעים להודו על שטיח מעופף קסום במטרה להציל את הנסיכה שוהדא אותה עשויים להקריב למוות על מנת להשקיט את חרון האלים בכדי למנוע בצורת מתמשכת.29הורד והתער 1991La rose et le glaiveהפייטנית בראוורה מבקרת בכפר הגאלי ומעודדת את נשות הכפר למרוד בבעליהן. במקביל יוליוס קיסר שולח את כוחותיו אל הכפר הגאלי על מנת שינצלו את ההזדמנות לתקוף את הכפר. אסטריקס מצליח לסכל את המזימה.30ילדותו השנייה של אובליקס1996La galère d'Obélixאובליקס שותה קדרה שלמה של שיקוי הפלא ובעקבות כך הוא הופך לילד.31אסטריקס ולה-טרוויאטה 2001Astérix et Latraviataאמהותיהן של אסטריקס ואובליקס מגיעות לבקר אותם ביום ההולדתם ומביאות עימן כמתנות חרב וקסדה מרומא. בהמשך אבותיהם של אסטריקס ואובליקס נעצרים משום שמתגלה שהקסדה והחרב שהגיע במקור לרשותם בחנות אותה הם מנהלים נגנבו מפומפיוס. על מנת להשיג חזרה את החרב והקסדה הרומאים שולחים שחקנית רומאית לכפר הגאלי אשר מתחזה לפלבאלה במטרה שתצליח לגנוב מאסטריקס ואובליקס את הקסדה והחרב של פומפיוס.32אסטריקס ושובם של הגאלים 2003Astérix et la rentrée gauloiseאוסף של סיפורים קצרים שונים.33השמיים נופלים לו על הראש2005Le ciel lui tombe sur la têteחייזרים פולשים לכפר הגאלי על מנת להשיג את שיקוי הפלא בו הם מתכוונים להשתמש על מנת לנצח במלחמותיהם.34אסטריקס ואובליקס, יום ההולדת - ספר הזהב 2009L'anniversaire d'Astérix et Obélix - Le Livre d'orאסטריקס ואובליקס חוגגים את יום ההולדת שלהם. קהל אורחים אותם הם פגשו לאורך השנים במהלך מסעותיהם מגיע לכפר הגאלי לרגל האירוע.35אסטריקס והפיקטים 2013Astérix chez les Pictesז'אן-איב פרידידייה קונרדאסטריקס ואובליקס מסייעים ללוחם פיקטי להגיע חזרה לסקוטלנד.36אסטריקס והמגילה האבודה 2015Le papyrus de Césarיוליוס קיסר מחליט להסיר את הפרק שעוסק בתבוסותיו בידי הכפר הגאלי מספר זיכרונותיו. אותו הפרק נגנב ממנו ומגיע בהמשך לתושבי הכפר הגאלי.37אסטריקס ומירוץ הכרכרות 2017Astérix et la Transitaliqueיוליוס קיסר מארגן מרוץ מרכבות בו משתתפים כמובן אסטריקס ואובליקס.38אסטריקס ובת המנהיג 2019La Fille de Vercingétorixאסטריקס ואובליקס נדרשים להגן על בתו המרדנית של ראש הכפר מפני הרומאים.39אסטריקס והגריפין 2021Astérix et le Griffonיוליוס קיסר שולח את כוחותיו לסרמטיה על מנת שהם ילכדו גריפין. אסטריקס, אובליקס ואשפיקס חוברים למקומיים ומצליחים לסכל זאת.40אסטריקס והאירוס הלבן 2023L'Iris blancפבריס קארוקצין הרפואה של יוליוס קיסר מנסה להביס את תושבי הכפר הגאלי באמצעות טקטיקות פסיכולוגיות, אך לבסוף אסטריקס מצליח לסכל זאת.
ספרים לא קנוניים:
שם הספרשנת הוצאהשם הספר בשפת המקורמחברמאיירעלילהשתים-עשרה המשימות של אסטריקס 1976Les 12 Travaux d'Asterixפייר טשרניהרנה גוסיניאלבר אודרזואלבר אודרזועיבוד הקומיקס לסרט המונפש "שתים-עשרה המשימות של אסטריקס".כיצד אובליקס נפל לתוך הקדרה עם שיקוי הפלא בילדותו 1989Comment Obélix est tombé dans la marmite du druide quand il était petitרנה גוסיניאלבר אודרזומתמקד במקרה מילדותו של אובליקס בו הוא נפל בטעות לתוך הקדרה עם שיקוי הפלא.אסטריקס וחבריו 2007Astérix et ses Amisמחברים שוניםמאיירים שוניםמכיל 34 סיפורים שונים.

 תרגומים לעברית 
שנים עשר ספרים תורגמו לעברית בהוצאה לאור "דליה פלד מוציאים לאור בע"מ", בשיתוף עם הוצאת הספרים "מודן". ההדפסות נעשו משנת 1985 ועד 2008. בתחילה בכריכה קשה ולאחר מכן במהדורות כריכה רכה. התרגומים לספרים השונים נעשו על ידי אביטל ענבר, אורה כהן כץ ושלושת האחרונים על ידי דורית דליות עם שי צ'רקה כעורך; וציורי הטקסטים על ידי נאוה אלון, נורית יובל ואורית ברוך. בשלושת הספרים האחרונים שי צ'רקה עזר בעיצוב.

בחלק מהכרכים תורגמה הלטינית לארמית, כגון בדיחות הלגיונרים בספר הראשון - "בדידי הוה עובדא", שפירושו "כבר התנסיתי בכך". בשנת 2023 יצאו לאור הספרים "אסטריקס הגאלי" ו"אסטריקס וקלאופטרה" בהוצאה מחודשת על ידי כנרת זמורה ביתן.

 ספרים שתורגמו לעברית 
+ספרתאריך יציאה לאורמוציא לאורתרגום"אסטריקס הגאלי"הוצאה ראשונה: 1985
הוצאה שנייה: 2023הוצאה ראשונה: דליה פלד מוציאים לאור
הוצאה שנייה: כנרת זמורה ביתןאביטל ענבר"אסטריקס וקלאופטרה"הוצאה ראשונה:
הוצאה שנייה: 2023הוצאה ראשונה: דליה פלד מוציאים לאור
הוצאה שנייה: כנרת זמורה ביתןאביטל ענבר"אסטריקס והקלחת"1993דליה פלד מוציאים לאוראביטל ענבר"אסטריקס והסכסכן מרומא"1993דליה פלד מוציאים לאוראביטל ענבר"אסטריקס בבריטניה"1994דליה פלד מוציאים לאוראביטל ענבר"אסטריקס באחוזת האלים"דליה פלד מוציאים לאוראביטל ענבר"אסטריקס מגלה את אמריקה"דליה פלד מוציאים לאוראביטל ענבר"אסטריקס באולימפיאדה"דליה פלד מוציאים לאוראביטל ענבר"אובליקס וחבורתו"דליה פלד מוציאים לאוראורה כהן כץ"אסטריקס ומרבד הקסמים"2007מודןדורית דליות"ילדותו השנייה של אובליקס"2008מודןדורית דליות"אסטריקס וירושלים של זהב שחור"2008מודןדורית דליות

סקירה כללית
ממוזער|350px|ציור קיר בבריסל של תושבי הכפר הגאלי של אסטריקס אשר מסתערים על המחנה הרומי (מתוך הספר "אסטריקס בקורסיקה")
רוב עלילת הסדרה מתרחשת בכפר חוף דמיוני ללא שם בצפון מערב ארמוריקה (מחוז בגאליה העתיקה, כיום אזור נורמנדי בצרפת) בשנת 50 לפנה"ס. הכפר ידוע בקרב הגאלים בתור החלק היחיד בארצם שעדיין לא נכבש על ידי יוליוס קיסר והלגיונות הרומיים שבשליטתו, וזאת משום שתושבי הכפר מסוגלים להשיג כוחות על-אנושיים על ידי שתיית שיקוי פלא, אותו נוהג להכין כוהן-העץ של הכפר, אשפיקס. הכפר שוכן לחוף האוקיינוס האטלנטי, ומוקף משאר עבריו בארבעה חילות מצב רומיים, שעליהם מוטל לפקוח עין ולוודא כי הגאלים נמנעים מ"מעשי קונדס".

הגיבור הראשי של הסדרה הוא אסטריקס, שאחראי לאורך הסדרה לטיפול באינטרסים של הכפר בשל תושייתו וחוכמתו. אל אסטריקס מצטרף באופן קבוע חברו הגבוה, השמן והתמים אובליקס. שניהם נולדו באותו יום בשנת 85 לפנה"ס. אל אסטריקס ואובליקס מתלווה על פי רוב כלבו הזעיר של אובליקס, מבריקס. בעוד אסטריקס הפיקח והממולח צריך לשתות את השיקוי כדי לקבל כוח על-אנושי, אובליקס הוא בעל כוח-על תמידי מאחר שנפל לתוך קדירה ובה השיקוי כשהיה ילד קטן.

העלילה במרבית ספרי אסטריקס בנויה על ניסיונות הרומאים לכבוש את הכפר, בדרך כלל על ידי ניסיונות למנוע מכהן-העץ (אשפיקס) לרקוח את שיקוי הפלא שלו, או ניסיונותיהם להשגת המתכון לשיקוי. באופן בלתי נמנע, ניסיונות אלה מסוכלים בידי אסטריקס ואובליקס.

ההומור בספרי אסטריקס הוא צרפתי אופייני, לעיתים קרובות נסוב סביב משחקי מילים, קריקטורות, וסטריאוטיפים משעשעים של אומות אירופיות ואזורים צרפתיים. חלק רב מן ההומור בספרי אסטריקס הראשונים היה במפורש צרפתי, עובדה שעיכבה את תרגום הספרים לשפות אחרות מחשש לאובדן ההומור ורוח הסיפור.

הספרים החדשים יותר כוללים הומור אוניברסלי יותר, הן כתוב והן מאויר. לצד ההומור הגבוה, הספר כולל גם הומור גרפי יותר כגון המראה הקריקטוריסטי של הדמויות והקרבות ביניהן (שכוללות בעיקר תגרות ידיים). מאפיין נוסף של הסדרה הוא שימוש באלמנטים הנחשבים לקומיים ומתאימים לכל הגילאים, החל מתגרות ידיים הומוריסטיות וכלה במשחקי מילים מתוחכמים. חלק ניכר מהבדיחות הן על רקע ההיסטוריה של רומא ובפרפראזות על מימרות לטיניות, נושא שנלמד בהרחבה במערכת החינוך הצרפתית. הרמיזות הקומיות הן גם על רקע הבדלים תרבותיים בין אזורים שונים בצרפת, וסגנונות שונים של קבוצות לאומיות אחרות. סגנון הציור משלב בין דמויות קריקטוריסטיות, מצחיקות וחביבות לרקע ריאליסטי הכולל שחזור מהימן של התקופה, מהכפר הגאלי מוקף היער ועד לרומא העתיקה.

למרות (ואולי בגלל) ההומור העוקצני כלפי נטייתם של הצרפתים להתנשאות, התקבלו הספרים בתרבויות אירופיות ופרנקופוניות (דוברות צרפתית) ברחבי העולם.

לאורך הסדרה אסטריקס ואובליקס (ולעיתים רבות גם חברי כפר נוספים) יוצאים להרפתקאות שונות ברחבי הכפר וברחבי העולם. מקומות בהם הם מבקרים לאורך הסדרה כוללים אזורים שונים בגאליה (לוטטיה, קורסיקה וכדומה), מדינות אשר שכנות לגאליה (בלגיה, ספרד, בריטניה, גרמניה וכו'), ומדינות רחוקות (אמריקה הצפונית, יהודה והמזרח התיכון, הודו וכו').

כל הספרים מסתיימים בסעודה חגיגית, בדרך כלל בלילה, מסביב למדורה שבה נצלים חזירי בר. כל הגיבורים שמחים וחוגגים את ניצחונם, חוץ מהפייטן אותו - בדרך כלל - דואג אוטומטיקס להשתיק בשל זיופיו הצורמים.

 דמויות 
 הדמויות הראשיות 
ממוזער|283x283 פיקסלים|אסטריקס, הדמות הראשית בסדרה
ממוזער|200px|אובליקס, חברו של אסטריקס, סוחב מנהיר
 אסטריקס (Astérix) - הדמות הראשית בסדרה. אסטריקס הוא לוחם אמיץ, חכם, ערמומי ונמוך קומה אשר נוהג באופן עקבי להתנדב בלהט לצאת למשימות מסוכנות. אסטריקס חובש קסדה מכונפת וחמוש בחרב קצרה, בה כמעט אינו משתמש. אסטריקס נוהג לשתות את שיקוי הפלא שרוקח כהן-העץ אשפיקס כדי לקבל חוזק על-אנושי.
 אובליקס (Obélix) - חברו הטוב ביותר של אסטריקס אשר עובד כחוצב מנהירים וכאיש משלוח של מנהירים. אובליקס הוא איש גדול ממדים - גבוה, שמן (אובליקס נעלב מכינוי זה ומעדיף להגדיר את עצמו כ"בעל מותניים מרופדות") ובעל תיאבון עצום לאוכל, בייחוד לחזירי בר צלויים. כשהיה פעוט נפל לקדירה של שיקוי הפלא ובזכות כך זכה לכוח גופני עצום ביותר באופן קבוע (בעוד שאר הגאלים צריכים לשתות את שיקוי הפלא כדי לקבל כוח זה, וגם אז השפעתו זמנית בלבד). בנוסף, אובליסק חובב תגרות ידיים המוניות, בייחוד עם החיילים הרומיים ושודדי הים. עם זאת נראה שהוא לא עושה זאת מתוך אכזריות או לוחמנות אלא כשעשוע, וסובר שגם אויביו חושבים כך. אובליקס נעלב בקלות ונוטה להיגרר לקטטות. באופיו אובליקס תמים וקצת ילדותי, ואיננו חכם ופיקח כמו אסטריקס. בתיאורי הגאלים בפתיח כל ספר נכתב ש"אובליקס מוכן לעזוב הכל וללכת אחרי אסטריקס באש ובמים... כל עוד מובטחים לו מלוא החופן בשר ותגרות ידיים ראויות לשמן", ואכן - אובליקס הוא שותפו הנאמן של אסטריקס ומלווה אותו בכל הרפתקאותיו. דמותו של אובליקס, רעהו של אסטריקס, דורגה במקום ה-23 ברשימת 50 דמויות הקומיקס הגדולות של כל הזמנים לפי מגזין Empire.
 אשפיקס (Panoramix) - כוהן-העץ החכם של הכפר. אשפיקס הוא אדם זקן וגבוה בעל זקן לבן ארוך, חלוק לבן וגלימה אדומה. נודע בעיקר כרוקח של שיקוי הפלא אשר מעניק לגאלים את כוחותיהם העל-אנושיים, אך באמתחתו גם שיקויים אחרים. למשל, ב"אסטריקס וקלאופטרה" הוא רקח סם-שכנגד שהגן על אסטריקס, אובליקס ועליו מפני רעל. פירוש שמו בצרפתית הוא "התמונה הכוללת".
 מבריקס (Idéfix) - הכלבלב הזעיר של אובליקס. מבריקס הופיע לראשונה בספר החמישי, "המסע מסביב לגאליה". מבריקס נוטה להיות בעל מזג נבזי, אך הוא נאמן מאוד לאובליקס ועוזר לו להילחם נגד הרומאים. הוא בעל תודעה אקולוגית מפותחת וכועס כאשר פוגעים בעצים.

דמויות משנה
גאלים נוספים
 לוחמאמיקס (Abraracourcix) - ראש הכפר הגאלי, "כולו הוד והדר" ו"נוח לכעוס", בעל חוש כבוד מפותח. למרות תיאורו מלא הפאתוס בתחילת כל ספר, הוא משמש גם כאתנחתא קומית כאשר חלק גדול מהרגעים הקומיים שלו נובעים ממנהגו להיות נישא על מגן גדול על ידי שני גאלים. החשש העיקרי שלו הוא שהשמיים יפלו על ראשו ועל כפרו. בכל סכנה שמתקרבת אל הכפר הוא שולח את אסטריקס ואובליקס לפתור את הבעיה. משמעות שמו בצרפתית הוא "בעל זרועות מקוצרות". בשלושת הספרים האחרונים התחלף המתרגם והוא נקרא דגוליקס.
 חמשיריקס (Assurancetourix, בחלק מהתרגומים דורהמיקס) - פייטן הכפר הגאלי. שירתו היא בלתי נסבלת לדעתם של אנשי הכפר בגלל זיופיו הרבים. בספר אסטריקס באחוזת האלים, משתמשים הגאלים בזיופיו הצורמניים של חמשיריקס על מנת לגרש את האזרחים הרומאים מאחוזת האלים. בספר אסטריקס ומרבד הקסמים, מסופר כי קולו גורם לשמש להתחבא מאחורי העננים ולגשם לרדת. בגלל שירתו הצורמנית, ברוב הסעודות החגיגיות שנערכות בסיום כל ספר הוא קשור לעץ עם מפית שסותמת את פיו. כשהרומאים שיפצו את הכפר בסוף הספר ה-28 הם בנו מחדש את ביתו על עץ, שבספר השמיים נופלים לו על הראש (הספר ה-33), נשרף על ידי חללית. פירוש שמו בצרפתית הוא "ביטוח מקיף". בשלושת הספרים האחרונים התחלף המתרגם לעברית, והוא נקרא דורהמיקס. מנגן בין היתר בכינור, נבל וחמת-חלילים.
 בסדראלפביתיקס (Ordralfabétix) - מוכר הדגים של הכפר, מסריח כל הזמן מדגים, אותם הוא מייבא מרחבי גאליה (ולא דג אותם מהים שבסמוך לכפרו). באנגלית שמו הוא לא-היגייניקס, ולאביו קוראים לא-בריקס. אשתו, ילוסבמרין, עובדת איתו בחנות הדגים. מסוכסך עם אוטומטיקס.
 אוטומטיקס (Cétautomatix) - נפח הכפר, ויריבו המושבע של בסדראלפביתיקס - הוא היחיד בכפר (פרט לאובליקס אוהב הבשר) שמסרב לטעום מהדגים שלו. לאביו קוראים חציאוטומטיקס. על-פי רוב הוא זה שמשתיק את חמשיריקס. עסק בסחר עתיקות באופן זמני, בספר אסטריקס באחוזת האלים.
 מתושלחיקס, אשמאיקס או ענתיקס (Agecanonix בצרפתית, Geriatrix באנגלית) - זקן הכפר, בן 93 אך מלא מרץ ועזוז, ותיק קרבות גאליה נגד הרומאים. משמעות שמו הצרפתי הוא "גיל העמידה". נשוי לאשה צעירה, גבוהה ויפה. הופיע לראשונה בספר אסטריקס באולימפיאדה. בסרט "אסטריקס והקרב הגדול", נקרא בדיבוב לעברית קשישניקס.
 זִיופנים - אשתו של לוחמאמיקס, ראש-השבט, ועקב כך "הגברת הראשונה". אישה שתלטנית וזעפנית באופיה. בשלושת הספרים האחרונים התחלף המתרגם והיא נקראת ויטמין. נוהגת להיכנס לקטטות עם אשתו של מתושלחיקס.
 גברת מתושלחיקס - אשתו הצעירה והנאה של מתושלחיקס.
 ילוסבמרין - אשתו של בסדראלפביתיקס. מסייעת לו בממכר הדגים.
פלבאלה - נערה גאלית בלונדינית יפת-תואר.

 דמויות משנה נוספות 
 יוליוס קיסר (Jules César) - הקיסר הרומאי שופע האמרות, שונא הגאלים ואוהב המלחמות. פעמיים העניק חנינה לאסטריקס, בלית ברירה. קר ומתנשא באופיו.
רקתעמיס (financicrisis באנגלית, Épidemaïs בצרפתית) - סוחר פיניקי ערמומי שהחבורה פוגשת לראשונה באסטריקס הגלדיאטור ובעל מבטא ערבי (בסרט). מוכר את הסחורות שלו ביוקר ומחתים אנשים על חוזים עם אותיות קטנות. מופיע גם באסטריקס וירושלים של זהב שחור, ובתפקיד אורח בסרט "אסטריקס בבריטניה" (אף על פי שבספר אינו מופיע). בסרט מ-2023, "הממלכה התיכונה", מתחזה לגאלי בשם "רקתעמיקס" עם בנו כדי להרשים את הסינים.
 קלאופטרה - המלכה הפרעונית הגאה של מצרים העתיקה, ידועה באפה היפה.
 חדזוויתוס - אדריכל רומאי שבנה את אחוזת האלים.
 אפס-אפס-ששיקס - סוכן חשאי של יוליוס קיסר וכהן-עץ כושל בהכשרתו. מראהו מבוסס על ג'יימס בונד בגילומו של שון קונרי.

שודדי הים
 זקנאדום (Barbe Rouge) - מנהיג, אותם הגאלים פוגשים במסעותיהם בלב ים. לרוב המפגשים מסתיימים בהטבעת ספינת השודדים.
 "תלת רגל" אריקס - סגן דובר לטינית. בדרך כלל מעיר הערות ציניות כשמפסידים.
באבא - הצופה בתורן. מדבר במבטא אפריקאי כבד (בעברית: ע' במקום ר').

 ההומור בספר 
שמאל|ממוזער|190px|רנה גוסיני מחזיק בספר "אסטריקס בארץ ההלווטים", 1971
סטריאוטיפים ורמיזות
הספר מתבסס על ההיסטוריה הרומית, היסטוריה שנחשבה ועוד נחשבת כבסיס לתרבות הצרפתית. בתקופה שבה חוברו רוב הספרים, עדיין היו נהוגים לימודי לטינית ולימודים קלאסיים אחרים בבתי הספר בצרפת. אפשר להשוות את העיסוק ההומוריסטי בהיסטוריה הרומית, לעיסוק ההומוריסטי בתקופת התנ"ך שהיה מקובל מאוד בקרב קומיקאים וסאטיריקנים בישראל.

בכל מקום שבו הם מבקרים נתקלים אסטריקס ואובליקס באנשים ובמצבים מן החיים האמיתיים המוצגים בצורה קריקטורית וסטריאוטיפית. לדוגמה, באחד הספרים הראשונים, אסטריקס והגותים, הגותים מוצגים כמיליטריסטיים ונאמני משטר, המזכירים את הגרמנים של סוף המאה ה-19 ותחילת המאה ה-20. הקסדות אותן עוטים הגותים מזכירות את קסדות הפיקלהאובה הגרמניות ממלחמת העולם הראשונה, ואחד ממנהיגיהם מזכיר בצורה ברורה את אוטו פון ביסמרק. הבריטים, לעומת זאת, מתוארים כמנומסים, מדברים בשם תואר לפני שם עצם (הבדל ניכר בין התחביר האנגלי לתחביר הצרפתי), שותים בירה חמה ומים חמים (לפני שהובא התה לאנגליה, כביכול על ידי אסטריקס עצמו), ומרתיחים את כל מזונותיהם. ספרד היא מדינה זולה אי שם בדרום, מקום שבו אנשי הצפון נופשים בחופשותיהם (ודורשים לאכול מאכלים הזהים לאלו שבבתיהם).

כמה סטריאוטיפים לגבי אזורי צרפת השונים הם לדוגמה אנשי נורמנדי שאינם מסוגלים לענות תשובה ישירה, אנשי מרסיי המשחקים בפטאנק, והקורסיקנים הנמנעים מכל עבודה, מתרגזים בקלות, ושומרים על נקמות-דם לאורך שנים.

דמויות משניות מייצגות לעיתים אנשים מפורסמים או דמויות דמיוניות, לרוב קריקטורות של תושבי צרפת האופייניים לאותה התקופה, במיוחד מן הטלוויזיה והמופעים. בספר "אובליקס וחבורתו" לדוגמה, הביורוקרט הרומאי הוא קריקטורה של ז'אק שיראק, ושני לגיונרים רומאים דומים לסטנלי לורל ואוליבר הרדי.

דמויות אחרות מתקשרות למקומות שבהם מבקר אסטריקס. דוגמה טובה היא הזמרים הנודדים המפורסמים ביותר בבריטניה, בספר "אסטריקס בבריטניה", המאוירים באופן ברור כחברי להקת הביטלס; זוג לוחמים בלגיים בספר "אסטריקס בבלגיה" הדומים לתומסון ותומפסון מהקומיקס הבלגי טינטין, ודון קיחוטה וסנצ'ו פנצ'ו בספר "אסטריקס בספרד". בספרים חדשים יותר מדובר בדמויות ראשיות גם כן: בספר "אסטריקס וירושלים של זהב שחור" מרגל רומי כשון קונרי בדמות ג'יימס בונד שנושא את השם "אפס-אפס-ששיקס" (Doublosix) שפרושו 006 כפרפרזה על כינויו של ג'יימס בונד - 007. הצעיר, ומפקדו דומה לשחקן הראשון ששיחק את M, ובספר "אסטריקס וילדותו השנייה של אובליקס" מנהיג בריחת העבדים (יווני, הנקרא ספרטקיס) מבוסס על קירק דאגלס כספרטקוס. בספר "אסטריקס בקורסיקה", מנהיג קורסיקני מוצג באופן ברור בתור נפוליאון בונפרטה. נוסף בזאת, בספר "השמיים נופלים לו על הראש", צמד גיבורים המבוססים על שתי דמויות ידועות בסרטים של ארצות הברית: גיבור על בשם "סופר שיבוט" המזכיר במראהו את ארנולד שוורצנגר, וחייזר קטן בשם "טון" (באנגלית: מצויר) בתור מיקי מאוס.

שמאל|ממוזער|250px|ציור של ירושלים ב"אסטריקס וירושלים של זהב שחור"
אולם בהיבטים רבים סדרת הספרים מייצגת את חיי המאה הראשונה לפנה"ס בצורה מדויקת למדי. לדוגמה, הבניינים צפופי הקומות והדירות ברומא, עליהן אומר אובליקס כי גגו של אדם אחד הוא רצפתו של אדם אחר (ועל כן "הם מטורפים, הרומאים האלה", המשפט החביב על אובליקס). מצד שני נוכחות הארובות בגגות בתי הכפר הגאלי אינו מדויקת, משום שאצל הגאלים נעשה שימוש בפתחי גג כדי לאפשר לעשן לצאת. בספר "אסטריקס וירושלים של זהב שחור" מבקר אסטריקס בירושלים, שצוירה על פי צילומים של דגם ירושלים שנמצא אז ב"הולילנד" (היום במוזיאון ישראל). את הצילומים צילם אודרזו בעצמו בביקור שערך בארץ, כדי ללמוד לצייר את נופיה בצורה אמינה. ואולם, בציור אחר רואים את שער האריות עם תבליטי הברדלסים אף על פי שהחומה עם שער האריות והברדלסים נבנתה על ידי בייבארס, כלומר רק כ-1200 שנה מאוחר יותר.

הטקסט גם עושה שימוש תדיר בביטויים וניבים לטיניים, וכן ברמיזות לטקסטים לטיניים קלאסיים, בפרט לספר "מלחמת גאליה" מאת יוליוס קיסר. בדיחות רבות מתייחסות לנוהג של יוליוס קיסר לכתוב על עצמו בגוף שלישי. רמיזות כאלה יכלו להתקבל היטב בקרב המגזרים בעלי ההשכלה בצרפת ובלגיה בשנות ה-60 של המאה ה-20, כאשר לימוד לטינית היה עדיין נפוץ בבתי הספר.

אף על פי שהסדרה עושה שימוש בביטוי "אבותינו הגאלים", יוצריה אינם ממוצא צרפתי: רנה גוסיני היה יהודי ממוצא פולני שגדל רוב שנות ילדותו בארגנטינה ואילו אלברט אודרזו הוא ממוצא איטלקי. יש הטוענים, שיהדותו של גוסיני אף השפיעה על כתיבת הספר, והכפר הקטן שמורד ברומאים אינו אלא ייצוג לממלכת יהודה בזמן מרד בר כוכבא, אסטריקס (בלטינית Aster פירושו כוכב) הוא בר כוכבא עצמו אשפיקס הוא רבי עקיבא, יועצו הרוחני של בר כוכבא ושיקוי הפלא הוא אלגוריה לתורה שנותנת ליהודים את כוחם.

משחקי מילים
מפתח מרכזי לטקסט בספרי אסטריקס הוא השימוש במשחקי המילים, בהן נעשה שימוש בשמות הדמויות. שמות שני הגיבורים הראשיים מקורם באסטריסק (Asterisk - סימן הכוכבית *), ואובליסק (Obelisk - מצבת חרוט אבן). אסטריקס הוא כוכב הסדרה (בלטינית Aster פירושו כוכב, ו-rix פירושו בקלטית מלך, בדומה ל-rex בלטינית). אובליקס עובד כמוביל מנהירים (מנהיר - menhir - אבן גדולה ומסותתת ששימושה לא ברור. משערים שהיא שימשה לפולחן כלשהו או אולי כמצבה). למעשה, כמעט כל שמות דמויות הגאלים מסתיימות ב-"---יקס" (-ix), קרוב לוודאי כאזכור למנהיג הגאלי ההיסטורי ורקינגטוריקס שהוביל את המרד נגד הרומאים בשנים 52/3 לפנה"ס, אך למעשה רק חלק מהמלכים הגאליים נשאו שמות שהסתיימו ב -rix. הסיומת "---יקס" לשמות הגאלים נשמרת ברוב התרגומים. כך בתרגום לעברית נקרא זקן הכפר "ענתיקס", "מתושלחיקס" או "אשמאיקס", "לוחמאמיקס" הוא מנהיג הכפר (ובתרגום החדש: דגוליקס), ו"חמשיריקס" הוא הפייטן (בתרגום החדש: דורהמיקס). תרגומי השמות נתקלו לעיתים קרובות בקשיים בשמירה על ההומוריסטיות וכפל הלשון שבהם. עם זאת תרגום השמות הצרפתיים לאנגלית דווקא היה מוצלח למדי - השם "Ordralfabétix", שפירושו בסדר אלף-בית, הפך בצורה מוצלחת באנגלית ל-"Unhygienix" (לא היגייני), רמיזה לסחורה הלא מוצלחת של מוכר הדגים הכפרי. "Panoramix", כהן הכפר ששמו אולי מעיד על ראייתו את התמונה המלאה (פנורמה), הפך ל-"Getafix", כמו "get a fix", דבר המתקשר לרקיחת שיקויי הפלא. הכלבלב של אובליקס שנקרא במקור "Idéfix", רעיון מקובע, אובססיה, דוגמה, מערכת עקרונית, הפך ל-"Dogmatix", אשר גם משמר את "רעיון מקובע", וגם שומר על dog בצורה מושלמת.

התרגום לאנגלית שנעשה בבריטניה בידי אנתיאה בל ודרק הוקרידג' (Anthea Bell and Dereck Hockridge), לעיתים קרובות תוך התייעצות עם הכותבים המקוריים, הוא המקיף והמושקע ביותר מבין התרגומים שנעשו לסדרת הספרים. באיורים לא נערך כל שינוי, אולם בקטעים מסוימים הטקסט האנגלי משמר רק בצורה מעורפלת את המקור. הדבר אמור במיוחד לגבי משחקי מילים בצרפתית או בדיחות הקשורות להבדלי תרבות בין אזורים בתוך צרפת. תשומת לב מיוחדת הוקדשה לתרגום הספר "אסטריקס בבריטניה", והוא אכן זכה לפופולריות רבה בבריטניה.

סיומות השמות

לכל עם יש סיומת אופיינית לשמו של בן העם:
 גאליה - מסתיים באִיקס (אסטריקס, אובליקס וכדומה)
 רומא - מסתיים באוּס (יוליוס, קאיוס, אנטיטטנוס וכדומה)
 סקנדינביה - מסתיים באף (גרוסבף, אולף, טלגרף וכדומה) ושם המשפחה מסתיים בסון (אריקסון וכו')
 בריטניה - מסתיים באַקס (אסטראקס וכדומה)
 מצרים/פיניקיה - מסתיים באִיס (סרגליס המצרי, רקתעמיס הפיניקי וכדומה)
 גרמניה - מסתיים באיק (טרטריק, מטריק וכדומה)
 הודו - מסתיים באַא (שוהדא, מיזהבא וכדומה)
 קלדוניה (סקוטלנד)- מתחיל ב-מק
 סין - מסתיים ב-ון או -אן (בסרט)

בספר אסטריקס ומירוץ הכרכרות נוספו כמה סיומות:
 כושיים - מסתיים ב-פֶר
 רוסיה - מסתיים ב-וֹב (גברים) ו-וֹבה (נשים)
 לוסיטניים - מסתיים ב-אֵס
 קימברים - מסתיים ב-טן

 היסטוריה 

רנה גוסיני ואלבר אודרזו נפגשו לראשונה בשנת 1951. לאחר שעבדו יחד על פרויקטים שונים, בשנת 1959, התברר להם שלא יוכלו לפרסם קומיקס שכתבו, מכיוון שהוא דומה מאוד לקומיקס אחר שפורסם בעבר. נותרו להם פחות מחודשיים עד מועד פרסום הקומיקס, והם ניסו לפתח עלילה. אודרזו תיאר זאת כך:

לפי דבריו של אודרזו, המחשבה הראשונה של גוסיני הייתה "מה אם במקום לזרוק את נשקו לרגליו של קיסר, ורקינגטוריקס היה זורק את נשקו על רגליו של קיסר?" הם התלהבו מהרעיון והחלו לפתח עלילה שהתרחשה בפרק הזמן של מלחמת גאליההסצנה אכן הופיעה בסדרה, בעמוד הראשון של אסטריקס הגאלי..

מחוות והשפעות
 הלוויין הצרפתי הראשון, ששוגר בשנת 1965, נקרא בשם אסטריקס-1. שמאל|ממוזער|250px|הלווין אסטריקס-1
 במהלך ההתמודדות של פריז על אירוח אולימפיאדת 1992, דמותו של אסטריקס כיכבה בפוסטרים רבים על מגדל אייפל.
חרק המיפטרה מאובן, שהתגלה בשנת 2011 בתוך ענבר ותוארך לפני כ-55 מיליון שנה, נקרא Ordralfabetix sirophatanis, כמחווה לדמות מאסטריקס, Ordralfabétix (בתרגום העברי לפיסדראלפביתיקס), סוחר הדגים של הכפר.
 יוצר הטראנס הישראלי אבי שמיילוב מכונה אסטריקס בהשראת הדמות.
 פארק אסטריקס הוא פארק שעשועים בסמוך לפריז.
 אמן הקומיקס והקריקטוריסט הישראלי שי צ'רקה הושפע מאוד מאסטריקס. דמותו של אסטריקס אף מופיעה באחד מספריו של צ'רקה.
 בירחון זבנג שאותו עורך אורי פינק, ישנו קומיקס בשם "זבנגיהו" המראה כפר יהודי לאחר חורבן בית המקדש השני שמתנגד לכיבוש כשמסביבו מוצבים רומאים. בקומיקסים סאטיריים אחרים מופיעים כפרים מבודדים שמתנגדים לכיבוש בעיצוב דומה לזה שבאסטריקס, כמו כפר חילוני בלב מדינת ישראל המתחרדת וכדומה.
מחוות לכבוד 50 שנה לקומיקס
 אלבר אודרזו הפיק ספר ספיישל בשם "אסטריקס ואובליקס, יום הולדת- ספר הזהב" ובו מתואר הכפר לאחר 50 שנה.
 בספר גם הוצגו מספר יצירות אומנותיות (כגון המונה ליזה) בסגנון אסטריקס.
 בפארק אסטריקס הוצגו מבנים ידועים בפאריס בסגנון אסטריקס (כגון מגדל אייפל ממנהירים).
 אתר האינטרנט גוגל הקדיש לאירוע דודל (שרבוט על גבי הלוגו של גוגל) עם אסטריקס.
 דמותו של אסטריקס צוירה באמצעות מטוסי סילון בשמיה של פאריס.
 על פי הספר המרוץ סביב גאליה הופק מחזמר.

 מדיות נוספות בזיכיון 
סרטים
סרטי אנימציה
 1967 – אסטריקס הגאלי (Astérix le Gaulois) - סרט אנימציה המבוסס על ספר הקומיקס "אסטריקס הגאלי".
 1968 – אסטריקס וקלאופטרה (Astérix et Cléopâtre) - סרט אנימציה המבוסס על ספר הקומיקס "אסטריקס וקלאופטרה".
 1976 – שתים-עשרה המשימות של אסטריקס (Les douze travaux d'Astérix) - סרט אנימציה בעל עלילה מקורית אשר איננה מבוססת על אף אחד מספרי הקומיקס של אסטריקס.
 1985 – אסטריקס וההפתעה של קיסר (Astérix et la surprise de César) - סרט אנימציה המבוסס על ספרי הקומיקס "אסטריקס הלגיונר" ו"אסטריקס הגלדיאטור" (במקור ב"הגלדיאטור" חמשיריקס הוא זה שנחטף לקולוסיאום, אבל שני הספרים שולבו לסרט אחד כך שפנסאה והארוס שלה נחטפו פעמיים. כמו במקור גם כאן רקתעמיס מופיע, אבל כסוחר עבדים).
 1986 – אסטריקס בבריטניה (Astérix chez les Bretons) - סרט אנימציה המבוסס על ספר הקומיקס "אסטריקס בבריטניה".
 1989 – אסטריקס ומכת המנהיר (Astérix et le coup du menhir) - סרט אנימציה המבוסס על ספרי הקומיקס "קרב המנהיגים" ו"מגיד העתידות". דובב לעברית תחת השם "אסטריקס והקרב הגדול".
 1994 – אסטריקס כובש את אמריקה (גרמנית: Asterix in Amerika) - סרט אנימציה אשר הופק בגרמניה. מבוסס באופן רופף על ספר הקומיקס "אסטריקס מגלה את אמריקה".
 2006 – אסטריקס והוויקינגים (Astérix et les Vikings) - סרט אנימציה המבוסס על ספר הקומיקס "אסטריקס והנורמנים".
 2014 – אסטריקס באחוזת האלים (Astérix: Le domaine des dieux) - סרט אנימציה ממוחשבת המבוסס על ספר הקומיקס "אחוזת האלים".
 2019 – אסטריקס ושיקוי הקסמים (Astérix: Le Secret de la Potion Magique) - סרט אנימציה ממוחשבת שלא מבוסס על שום קומיקס של אסטריקס.
 2025 – אסטריקס ואובליקס: הקרב הגדול (Le Combat des Chefs) - סדרת אנימציה בת 5 פרקים המבוססים על ספר באותו השם שישודר בנטפליקס והסדרה הראשונה שמבוססת עליהם.

סרטי לייב אקשן
בארבעה מהסרטים ז'ראר דפרדייה מגלם את אובליקס.
 1999 - אסטריקס ואובליקס נגד קיסר (Astérix et Obélix contre César) - סרט לייב אקשן המבוסס בעיקר על ספרי הקומיקס "אסטריקס הגאלי", "מגיד העתידות", "אסטריקס בארץ הגותים", "אסטריקס הלגיונר", ו"אסטריקס הגלדיאטור". עם רוברטו בניני כדיטריוס, יועץ הקיסר.
 2002 - אסטריקס ואובליקס: המשימה קלאופטרה (Astérix & Obélix: Mission Cléopâtre) - סרט לייב אקשן המבוסס על ספר הקומיקס "אסטריקס וקלאופטרה".
 2008 - אסטריקס ואובליקס באולימפיאדה (Astérix aux Jeux Olympiques) - סרט לייב אקשן המבוסס ברובו על ספר הקומיקס "אסטריקס באולימפיאדה", אם כי מביא עלילה ראשית שונה.
 2012 - אסטריקס ואובליקס בשירות הוד מלכותה (Astérix et Obélix: Au service de sa Majesté) - סרט לייב אקשן המבוסס על ספר הקומיקס "אסטריקס בבריטניה" (Astérix chez les bretons), ומספר רעיונות הלקוחים מהספר "אסטריקס והנורמנים".
 2023 - אסטריקס ואובליקס: הממלכה התיכונה (Astérix et Obélix: l'Empire du Milieu) סרט לייב בעל עלילה מקורית. וסרט הלייב אקשן הראשון שדובב לעברית.

משחקי וידאו
+שם המשחקפלטפורמההוצאה לאורשנההערותAsterixAtari 2600Atari1983ObelixAtari 2600Atari1983Astérix et la Potion MagiquePC, Armstrad CPC 464, Thomson MO5Coktel Vision1986Asterix and the Magic CauldronCommodore 64, ZX Spectrum, Amstrad CPCMelbourne House1986Asterix and the Magic CarpetCommodore 64, Amiga 500, Atari ST, PCCoktel Vision1987Asterix: Operation GetafixAmiga 500, Atari ST, PCCoktel Vision1989AsterixMaster SystemSega1991Asterixמשחק ארקיידKonami1992AsterixGame Boy, Nintendo Entertainment System, Super NESBit Managers/Infogrames1993Asterix and the Secret MissionMaster System, Game GearSega1993Asterix and the Great Rescueסגה מגה דרייב, Master System, Game GearSega1993Asterix and the Power of the Godsסגה מגה דרייבCore Design/Sega1995Asterix: Caesar's ChallengeCD-i, PCInfogrames Multimedia, Philips Interactive Media, Pathé Interactive1995Asterix & ObelixGame Boy, Super NES, PCBit Managers/Infogrames1995Asterix: The Gallic WarPlayStation, PCInfogrames1999Asterix & ObelixGame Boy ColorBit Managers/Infogrames1999גרסה מחודשת של משחק הגיימבוי "Asterix & Obelix" משנת 1995 אשר מכיל צבעAsterix: Search For DogmatixGame Boy ColorInfogrames2000Asterix & Obelix Take on CaesarPlayStation, PCCryo Interactive2000Asterix: Mega MadnessPlayStation, PCInfogrames Europe2001Asterix & Obelix: Bash Them AllGame Boy AdvanceBit Managers/Infogrames2002Asterix & Obelix XXLPlayStation 2, PC, GameCube, Game Boy AdvanceAtari Europe2004Asterix & Obelix XXL 2: Mission: Las VegumPlayStation 2, PCAtari Europe2006Asterix & Obelix XXL 2: Mission: WifixNintendo DS, Playstation PortableAtari Europe2006Asterix at the Olympic GamesPlayStation 2, PC, Nintendo DS, Wii, Xbox 360Atari Europe2008Asterix Brain TrainerNintendo DSAtari2008Asterix: These Romans are Crazy!Nintendo DSUbisoft2009Asterix: The Mansion of the GodsNintendo 3DSBigben Interactive2014Asterix & FriendsPC, MobileBandai Namco Entertainment2016Asterix & Obelix XXL 2: RemasteredPC (Steam), PlayStation 4, Xbox One, Nintendo SwitchMicroids2018רימייק של "Asterix & Obelix XXL 2"Asterix & Obelix XXL 3: The Crystal MenhirPC (Steam), PlayStation 4, Xbox One, Nintendo SwitchMicroids2019Asterix & Obelix XXL RomasteredPC (Steam), PlayStation 4, Xbox One, Nintendo SwitchMicroids2020רימייק של "Asterix & Obelix XXL"Asterix & Obelix: Slap Them All!PC (Steam), PlayStation 4, PlayStation 5, Xbox One, Nintendo SwitchMicroids2021Asterix & Obelix XXXL: The Ram From HiberniaPC (Steam), PlayStation 4, PlayStation 5, Xbox One, Xbox Series X/S, Nintendo SwitchMicroids2022

 מחזות והצגות 

בשנת 2009, הופק מחזמר אסטריקס על פי הספר "המסע מסביב לגאליה".

 פארק השעשועים 

פארק אסטריקס (Parc Astérix) נפתח לראשונה בשנת 1989 וממוקם כ-35 ק"מ מצפון לפריז ו-32 ק"מ מאתר הנופש דיסנילנד פריז. הקומפלקס כולל פארק שעשועים ומלון. זהו פארק שעשועים בעל הנוכחות השנייה בגודלה בצרפת אחרי דיסנילנד - הפארק מארח כ-1,800,000 מבקרים בשנה. הפארק נודע במיוחד בזכות רכבות ההרים המצויות בו. הוא פתוח מחודש אפריל עד לחודש נובמבר.

קישורים חיצוניים


 אור יזרעאלי, אסטריקס היה יהודי? ריאיון עם שי צ'רקה לרגל 60 שנה, באתר סרוגים, 29 באוקטובר 2019
 אנטוני קינג, Vercingetorix, Asterix and the Gauls: the use of Gallic national symbols in 19th- and 20th-century French politics and culture.


 הערות שוליים 

*
קטגוריה:דמויות ספרותיות שעל שמן כוכב לכת מינורי
קטגוריה:קומיקס
קטגוריה:רצועות קומיקס
קטגוריה:דמויות מתוך קומיקס
קטגוריה:רומא העתיקה בתרבות